《拟古乐府五首同石闾作 其一 短歌行》
清代·李锴

野蒿上参天，荼荠称圣贤。枯桑何萧萧，飘风不崇朝。

世短裁瞬息，夜长愁莫极。生年或欲引，药石不可准。

缀石丝且断，蕴热鱼自烂。黄雀鸣复飞，毋为人所哀。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。